שיר השירים לשלמה

שיר השירים לשלמה הוא שמו של מחזור ציורים אקספרסיוניסטי מן השנה 1923, שהשתמר בשלמותו. מעשה ידי הצייר הגרמני אגון צירך (1948–1889)  אשר יצר בו פרשנות חזותית לטקסטים מתוך שיר השירים. היצירה נחשבה לאבודה במשך למעלה מ-90 שנה, ונחשפה מחדש רק בשנת 2015.Artmapp Frühjahr 2017: Das Hohelied in Farben, 17 במרץ 2017, עמ' 44–47

 תיאור ופרשנות 

בתחילת שנות ה-20 של המאה ה-20 היה אגון צירך בשיא תקופתו הניסיונית. בתוך פרק זמן קצר פיתח סגנון אישי ייחודי שהתאפיין בשימוש עז בצבעי היסוד – צהוב, אדום וכחול. העבודות, בעלות הרכב הדינמי והאקספרסיבי, עוררו לא פעם תגובות סוערות.Mecklenburgische Warte, 5 באוגוסט 1922Berliner Tageblatt, 3 במרץ 1922

באותה תקופה עסק צירך בטקסטים הארוטיים והכמֵאים של שיר האהבה המקראי. הגבר והאישה שרים זה לזו את אהבתם, תוך תנועה מתמדת בין כמיהה למימוש, בין פרידה לאיחוד. צירך יצר לפחות 50 לוחות ציוריים בעלי חזיונות פנטסטיים, בצירופים כוריאוגרפיים מרתקים.Mecklenburg. Tageszeitung Güstrow, 15 באפריל 1923 האלמנטים של עוצמת הטבע, חושניות ורוחניות משתלבים בהם לכדי חוויה משחררת. הוא הצליח לבטא בדיוק את תופעות האור והצל, החום והקור של הטבע.

מתוך העיסוק בחומר ובנושא, בחר צירך 19 עבודות, מיספר אותן וסידר אותן באופן אישי לתצוגה בתערוכות.
 רקע 

מאז 1913 עסק אגון צירך בנושא שיר השירים לשלמה, עם הפסקות בשל המלחמה.Mecklenbg. Zeitung Schwerin, 30 בספטמבר 1922 ביום ראשון של חג הפסחא בשנת 1923 נפתחה תערוכה מיוחדת של אגודת האמנים של רוסטוק במוזיאון העירוני של רוסטוק.Rostocker Anzeiger, 4 באפריל 1923 התערוכה זכתה להד ציבורי נרחב, ובשנת 1924 הוצגה גם במוזיאון הממלכתי של שוורין.Mecklenburger Nachrichten Schwerin, 2 במרץ 1924

בהמשך עברו העבודות לידיים פרטיות, ונעלמו בסוף שנות ה-20 במרתף בברלין, סמוך לקורפירסטנדאם. המחזור נשכח לחלוטין, ובשנת 2008 ניצל במקרה מהשלכה. בשנת 2015 נחשפה כמות גדולה של ציורים. על בסיס ביקורות עיתונות מן התקופה המקורית, ניתן היה לזהות את המוטיבים של שיר השירים. עם גילוי יצירות נוספות בשנת 2019, הושלם המחזור כולו. בסך הכול נמצאו 32 מתוך 50 העבודות הידועות, בהן כל 19 הלוחות הממוספרים ו-13 סקיצות.
 הצגה ובעלות 

לאחר הצגת הבכורה בשנת 1923 ברוסטוק, הוצג המחזור גם בשנת 1924 בשוורין.

לאחר מכן עברו העבודות לרשותו של צייר דקורטיבי מרוסטוק, שהיה חבר של אגון צירך. לאחר מותו בשנת 1928ארכיון עיריית הנזה רוסטוק: רישום פטירה, 1928 מס' 972 נשמרו הציורים בידי יורשיו עד 2015. אז הוחזרו היצירות לרוסטוק. בשנת 2017 הוצג חלק גדול מהמחזור במוזיאון האמנות ארנשופ.אתר מוזיאון האמנות ארנשופ; התקבל ב-22 באוגוסט 2017. בשנת 2020, לאחר 97 שנים, הוצג המחזור השלם שוב ברוסטוק.Ostsee-Zeitung, 28 בפברואר 2020.

גלריית תמונות: חלק ממחזור הציורים

 ראו גם 
מחזורי ציורים נוספים על שיר השירים:
 לוביס קורינת – ליתוגרפיות צבעוניות (1911)אתר מוזיאוני האמנות של סן פרנסיסקו; התקבל ב-17 במרץ 2017.
 לודוויג פון הופמן – תחריטי עץ (1921)אתר קטררקונסט; התקבל ב-17 במרץ 2017.
 וילי יקל – תחריטים (1923)אתר מוזיאון ברוהן; התקבל ב-17 במרץ 2017.
 מארק שאגאל – ציורים (1957–1966)הסבר למחזור הציורים; התקבל ב-17 במרץ 2017.
 סלוודור דאלי – תחריטים צבעוניים (1971)אתר Lockport Street Gallery; התקבל ב-17 במרץ 2017.

 ביבליוגרפיה 
 דר׳ היידרון לורנצן: Egon Tschirch – Leben und Werk. אגודת התרבות ההיסטורית של רוסטוק, הוצאת הינסטורף, 2020, 
 מריון גרדיי, אנדראס נאכמה (עורכים): Das Hohelied, תרגום: מקס א' קלאוסנר. ברלין 2016, .
 Eros und Mythos. Das Hohelied Salomos. תרגום והסבר מאת אגבּרט ריכטר-אושאנאס. מהדורה רביעית, ברמן 2004, .
 קלאוס מאייר: Wie schön ist deine Liebe, על שיר השירים במוזיאון המקראי של מארק שאגאל בניצה. הוצאת Echter, וירצבורג 1990, .
 צירך, אגון. בתוך: אנציקלופדיה ביוגרפית גרמנית, כרך 10. סאואר, מינכן, 1999, , עמ' 107.

 קישורים חיצוניים 

 הערות שוליים 

קטגוריה:שיר השירים
קטגוריה:ציורים מהמאה ה-20
קטגוריה:ציורי התנ"ך